己丑次梅溪樂平寺兄子宗丞嘗監鎮即寺爲廨卒官晚之東莊
作者：葛勝仲
朝代：宋

paragraphs: 蘭陵華腴姓，數不到吾族。
何堪從子賢，變滅石火速。
早搴東堂桂，宗寺副惇睦。
迎親官就此，半載歡水菽。
方開萬里塗，一蹶遽折軸。
我時跼里居，十起愧骨肉。
朅来訪遺蹤，徙倚寒溪曲。
人與紫梅花，二俱不可續。
憂端齊前山，東莊寫松竹。